sættes lidt Kalk. Under Sprøjtningen maa Vædsken røres, for at 

 Giften ikke skal bundfælde sig. Med en Sprøjte (se nedenfor) 

 fordeles denne Vædske som en Regn over de Blade eller andre 

 Plantedele, som Insekterne æder paa, og tørrer ind paa Planterne, 

 som Giften derefter dækker som et tyndt Overtræk. Meningen her- 

 med er den, at Insekterne skal æde Giften i sig samtidig med, at de 

 æder Planterne. Det har vist sig at give udmærkede Resultater, 

 men Midlet hører naturligvis til dem, der maa anvendes med For- 

 sigtighed, hvis de paagældende Planter, naar de sprøjtes, bærer 

 Frugter eller andre Dele, som skal spises af Mennesker. 



Overfor sugende Insekter nytter Schweinfurter Grønt imidlertid 

 ikke; selv om der ligger talrige Smaadele af Giften paa et Blad, 

 hvor de sidder og suger, vil de ikke faa noget af Giften i sig. 

 Overfor dem maa man anvende et Middel, som, idet det kommer 

 i Berøring med Insektets Hud, virker dræbende paa Dyret. Et 

 saadant Middel er Petroleum, der er en heftig Gift for Insekter og 

 som ved sin Billighed frembyder Muligheden for at kunne an- 

 vendes i større Maalestok. Petroleum kan i Reglen ikke anvendes 

 ufortyndet, men benyttes som wEmulsion)), d. v, s. den blandes 

 med en anden Vædske, saaledes at Petroleumen er fordelt i denne 

 som usynlige Draaber^). Emulsionen paasprøjtes Planterne som 

 en fin Douche. 



Sprøjterne, der benyttes til Schweinfurter Grønt og til Petro- 

 leums-Emulsion, er de samme, der bruges til at sprøjte Bordeaux- 

 Vædske paa Planterne med. Der findes forskellige brugelige 

 Systemer (Autospray, Vermorel osv.); det, som det særlig kom- 

 mer an paa, er^ at de er forsynede med en fin Spreder. 



Mod Insekter paa Planter i lukkede Rum (Væksthuse) kan 

 man med Held anvende forskellige Stoffer i Luftform, som uden 

 at skade Planterne har en dræbende Virkning paa Dyrene. Det 

 fuldkomneste Middel i denne Retning er vistnok Blaasyredampe. 

 Til Fremstilling af disse benyttes følgende: i) Cyankalium, en 

 god Vare af 98 — 99 "/o Renhed; 2) Svovlsyre, koncentreret, af 



^) Følgende Recept kan anvendes: V» Pd. Sæbe opløses under Kogning i 

 4V2 Pot blødt Vand: Opløsningen blandes, efter at være tagen af Ilden, 

 med 9 Potter Petroleum; den koghede Blanding piskes eller pumpes ved 

 Hjælp af en Haandsprøjte sammen, til den danner en ganske jævn ens- 

 artet flødelignende Emulsion uden synlige Oliedraaber. Før Brugen spædes 

 Emulsionen med fra 10 til 20 Dele Vand. (Efter Schøyen). Det er af 

 stor Vigtighed, at Petroleumen ikke udskiller sig, da den saa skader Plan- 

 terne; har Petroleumen skilt sig ud, maa Vædsken atter opvarmes og be- 

 arbejdes. 



